REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/15-01/1

URBROJ: 238/10-02/13-15-2

Ivanić-Grad, 18. veljače 2015.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o osnivanju trgovačkog društva s ograničenom odgovornošću u vlasništvu Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik, broj 02/14), Gradonačelnik Grada Ivanić-Grada, utvrdio je prijedlog

**ODLUKE**

**o osnivanju trgovačkog društva s ograničenom odgovornošću u vlasništvu Grada Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Milivoj Maršić, pročelnik Upravnog odjela za financije, gospodarstvo, komunalne djelatnosti i prostorno planiranje.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12 i 19/13) te članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_ sjednici održanoj dana \_\_\_\_\_\_\_ 2015. godine donijelo je sljedeću

**ODLUKU**

**o osnivanju trgovačkog društva s ograničenom odgovornošću u vlasništvu Grada Ivanić-Grada**

Članak 1.

Grad Ivanić-Grad osniva trgovačko društvo s ograničenom odgovornošću u kojem je Grad Ivanić-Grad jedini osnivač.

Društvo iz stavka 1.ovog članka jest razvojna agencija Grada Ivanić-Grada.

Članak 2.

Zadužuje se gradonačelnik Grada Ivanić-Grada da utvrdi sadržaj izjave o osnivanju Društva u obliku javnobilježničkog akta, u skladu sa Zakonom o trovačkim društvima i sljedećim osnovnim obilježjima Društva:

1. Vrsta trgovačkog društva – društvo s ograničenom odgovornošću
2. Sjedište društva – Park hrvatskih branitelja 1, 10 310 Ivanić-Grad
3. Predmet poslovanja:

- savjetovanje u poslovanju i upravljanju

- organiziranje seminara, prezentacija, sajmova, kongresa, stručnih skupova

- promidžba (reklama i propaganda)

- računovodstveni poslovi

- izdavačka djelatnost = djelatnost nakladnika; distribucija tiska; djelatnost javnog informiranja

- istraživanje tržišta i ispitivanje javnog mnijenja

- kupnja i prodaja robe

- pružanje usluga u trgovini

- obavljanje trgovačkog posredovanja na domaćem i inozemnom tržištu

- zastupanje inozemnih tvrtki

- usluge grafičkog dizajna

- računalne i srodne djelatnosti

- usluge prijepisa i umnožavanja

1. Temeljni kapital društva: 20.000,00 kuna
2. Organi društva: 1. Skupština – koju čini gradonačelnik

2. Uprava – koja se sastoji od jednog člana, a imenuje da skupština

Članak 3.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Odluka o osnivanju trgovačkog društva s ograničenom odgovornošću u vlasništvu Grada Ivanić-Grada |
| **PRAVNI TEMELJ:** | Članak 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12 i 19/13) i članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalno gospodarstvo i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Grad Ivanić-Grad osniva trgovačko društvo s ograničenom odgovornošću pod imenom Razvojna agencija IGRA d.o.o.

Navedeno društvo osniva se zbog rastuće potrebe kvalitetne pripreme projekata za kandidiranje prema fondovima Europske unije, te prema županijskim i nacionalnim fondovima.

Trgovačko društvo će u suradnji s Gradom odrediti i definirati projekte koji su prioritetni za razvoj Grada kako bi društvo moglo pristupiti pripremi budućih projektnih prijava, kao i provedbi već odobrenih projekata za financiranje.

Osnovne aktivnosti društva vezane su uz koordinaciju lokalnog održivog razvoja:

- priprema i provedba EU projekata

- izgradnja kapaciteta na lokalnoj razini

- strateško i razvojno planiranje (lokalna strategija)

- podrška institucijama i poduzećima u vlasništvu Grada

Osim osnovnih aktivnosti društvo će obavljati i konzultantske aktivnosti:

- organizacija prezentacija i seminara

- izrada studija izvodljivosti

- sudjelovanje na sajmovima i konferencijama

- suradnja s LAG Moslavina

- podrška susjednim JLS

- podrška poduzetništvu.

Predlaže se Gradskom vijeću Grada Ivanić-Grada usvajanje ove odluke.